РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от заседание на Комисия ”Професионална квалификация и 
информационни технологии”,
проведено на 23.01.2020 г.

Днес, 23.01.2020 г. /четвъртък/ от 12:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Анелия Чомакова - началник отдел „ИО“ и инж. Георги Бошнаков – главен експерт в дирекция „ИТСС“.

	 		1.ОТНОСНО: Доклад от Евгени Диков – член на ВСС и координатор по проект „Изграждане на средства за видеоконферентни връзки и тяхното използване във фазите на досъдебното и съдебното производство, включително и при трансгранично сътрудничество в правораздаването“.

Комисия “Професионална квалификация и
информационни технологии”
Р Е Ш И :

1.1. Приема за сведение доклада от Евгени Диков – член на ВСС и координатор по проект „Изграждане на средства за видеоконферентни връзки и тяхното използване във фазите на досъдебното и съдебното производство, включително и при трансгранично сътрудничество в правораздаването“.

	2.ОТНОСНО: Извлечение от Комисия „Правни въпроси“ по протокол № 32/09.12.2019 г. относно проект на решение за отмяна на решение на Висшия съдебен съвет по Протокол № 42/29.10.2009 г., т. 25 /отложена и върната с решение на Пленума на Висшия съдебен съвет по т. 49 от Протокол № 29/05.12.2019 г./.

Комисия “Професионална квалификация и
информационни технологии”
Р Е Ш И :

2.1. Поддържа становището на Комисия по правни въпроси за отмяна на решение на ВСС по протокол № 42/29.10.2009 г., т. 25.
2.2. Включва в състава на работната група, създадена с решение на КПКИТ по пр. №34/12.12.2017 г. за преглед и актуализация на изготвените от ВСС нормативни актове по глава 18а от ЗСВ Анелия Чомакова – началник отдел „ИО“.
	2.3. Предлага провеждане на работно заседание на групата в рамките на месец февруари 2020 г.
	2.4. Изпраща решението на Комисия по правни въпроси към Пленума на ВСС. 

	3.ОТНОСНО: Отговор от главния прокурор на Република България относно осигурения достъп на органите на досъдебно производство до Автоматизирана информационна система „Бюра съдимост“ във връзка с решение на КПКИТ по протокол № 25/07.11.2019, т. 2.

Комисия “Професионална квалификация и
информационни технологии”
Р Е Ш И :

3.1. Приема за сведение отговорът от главния прокурор на Република България относно осигурения достъп на органите на досъдебно производство до Автоматизирана информационна система „Бюра съдимост“ във връзка с решение на КПКИТ по протокол № 25/07.11.2019, т. 2.
3.2. Изразява положително становище по предложението на Консорциум „Лирекс БГ“ ООД - „Индекс-България“ ООД относно режима на достъп на прокурорите и служителите от разследващите органи при ползване на АИС „Бюра съдимост“.
3.3. Изпраща решението по т. 3.2 на упълномощения представител на Консорциум „Лирекс БГ“ ООД - „Индекс-България“ ООД за реализация в АИС „Бюра съдимост“, в рамките на настоящия договор за поддръжка.

4.ОТНОСНО: Предложение от съдия в Районен съд – Нови пазар относно изменение в методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища, както и софтуерния продукт за разпределението на делата на случаен принцип. 
Извлечение от Комисия по правни въпроси към Пленума на ВСС по протокол № 29/25.11.2019 г.
Комисията подкрепя решението на Комисия по правни въпроси към Пленума на ВСС по протокол № 29/25.11.2019 г., т.7.1., че направените предложения предпоставят законодателни промени, а те от своя страна са предпоставка за евентуални последващи промени в софтуерния продукт за разпределение на делата на случаен принцип, което е от компетентност на КПКИТ. 

Комисия “Професионална квалификация и
информационни технологии”
Р Е Ш И :

4.1. Приема за сведение извлечението от Комисия по правни въпроси към Пленума на ВСС по протокол № 29/25.11.2019 г. във връзка с предложение от съдия в Районен съд – Нови пазар.

			5.ОТНОСНО: Писмо от изпълнителния директор на Национална агенция по приходите относно наличие на електронен адрес за осъществяване на комуникация с органите на съдебната власт и регистрация в Единния портал за електронно правосъдие.

Комисия “Професионална квалификация и
информационни технологии”
Р Е Ш И :

5.1. Определя Мирослава Чирпъкова – началник отдел „ЕИСС“ и Георги Бошнаков – главен експерт в дирекция „ИТСС“ като представители на Висшия съдебен съвет за участие в съвместна среща на експертно ниво с Национална агенция по приходите.
5.2. Изпраща решението по т. 5.1 на изпълнителния директор на Национална агенция по приходите.

6.ОТНОСНО: Писмо от административния ръководител на Софийски районен съд относно предложение за доработване на Централизираната система за случайно разпределение на делата, разгледано в заседание КПКИТ по протокол № 20/12.09.2019 г., т. 5.1.

Комисия “Професионална квалификация и
информационни технологии”
Р Е Ш И :

6.1. Да се изпрати запитване до разработчика на Централизираната система за случайно разпределение на делата със следните въпроси:
-	 Съществува ли в системата алгоритъм за изравняване на натоварването при разпределяне на дела по дежурство, за периода на дежурството, в рамките на отделни групи;
-	 Има ли възможност съдилищата да създават различни групи по дела по дежурства в зависимост от спецификата им;
-	 При липса на алгоритъм за изравняване и възможност за създаване на групи по дела по дежурства, има ли възможност да бъдат разработени и при какви условия.

7.ОТНОСНО: Информация от председателя на Държавна агенция „Електронно управление“ относно проведено изследване за определяне на състоянието на цифровата трансформация на европейските публични администрации.

Комисия “Професионална квалификация и
информационни технологии”
Р Е Ш И :

7.1. Приема за сведение информацията от председателя на Държавна агенция „Електронно управление“ относно проведено изследване за определяне на състоянието на цифровата трансформация на европейските публични администрации.

8.ОТНОСНО: Писмо от адв. Николай Лалев относно достъпа на адвокатите до електронните съдебни дела чрез интернет страницата ecase.justice.bg.

Комисия “Професионална квалификация и
информационни технологии”
Р Е Ш И :

8.1. Изпраща писмото от адв. Николай Лалев на г-жа Олга Керелска - член на ВСС и ръководител на проект „Доразвитие и централизиране на порталите в СП за достъп на граждани до информация, е-услуги и е-правосъдие“, за отговор.

9.ОТНОСНО: Искане от административния ръководител на Районен съд – Ямбол за осигуряване на средства за закупуване на 4 броя звукозаписни системи.

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Ямбол за осигуряване на средства за закупуване на 4 броя звукозаписни системи на обща стойност 3 564,00 лв. с ДДС е целесъобразно.
9.2. Изпраща решението по т. 9.1 на Комисия „Бюджет и финанси" към Пленума на ВСС, по компетентност.

10.ОТНОСНО: Писмо от съдебен помощник в Административен съд – Велико Търново съдържащо информация, че за 2019 г. по дела на съда не са отправяни преюдициални запитвания.

Комисия “Професионална квалификация и
информационни технологии”
Р Е Ш И :

10.1. Приема за сведение писмото от съдебен помощник в Административен съд – Велико Търново.

11.ОТНОСНО: Отговори от „Информационно обслужване“ АД и Диуеър ЕООД във връзка с решение на КПКИТ по протокол № 23/23.10.2019 г., т. 3.1. относно писмо от административния ръководител на Окръжен съд – Бургас за възможността за разработване на функционалност в САС „Съдебно деловодство“ за извеждане на задълженията на страните по делата в унифицираните интернет сайтове с възможност за съответното плащане.
Предвид предстоящото внедряване на Единна информационна система на съдилищата,

Комисия “Професионална квалификация и
информационни технологии”
Р Е Ш И :

11.1. Разширяване функционалния обхват на сега действащите деловодни системи е нецелесъобразно.
11.2. Изпраща решението по т. 11.1 на административния ръководител на Окръжен съд – Бургас, за сведение.
11.3. Изпраща решението по т. 11 ведно с отговорите от „Информационно обслужване“ АД и Диуеър ЕООД на административните ръководители на съдилищата, за сведение.

12.ОТНОСНО: Писмо от СНЦОП „ОБЕДИНЕНИЕ НА СВОБОДНИТЕ АДВОКАТИ“ във връзка с планираната среща по въпросите на електронното правосъдие.

Комисия “Професионална квалификация и
информационни технологии”
Р Е Ш И :

12.1. Приема за сведение писмото от СНЦОП „ОБЕДИНЕНИЕ НА СВОБОДНИТЕ АДВОКАТИ“ във връзка с планираната среща по въпросите на електронното правосъдие.

13.ОТНОСНО: Писмо от главния секретар на Министерството на транспорта, информационните технологии и съобщенията относно отчитане и актуализация на Националната програма „Цифрова България 2025“, приета с РМС № 730 от 5 декември 2019 г.

Комисия “Професионална квалификация и
информационни технологии”
Р Е Ш И :

13.1. Определя Георги Бошнаков – главен експерт в дирекция „ИТСС“ като редовен член и Анелия Чомакова – началник отдел „ИО“ като резервен член за участие в подгрупата към Работна група 31 „Европа 2020“ на Съвета по европейски въпроси.
13.2. Изпраща решението по т. 13.1 на главния секретар на Министерството на транспорта, информационните технологии и съобщенията, за сведение.

14.ОТНОСНО: Искане от административния ръководител на Районен съд – Мездра за осигуряване на средства за закупуване на програмен продукт Омекс2000 Proffesional за обработване и изчисляване на работните заплати.

Комисия “Професионална квалификация и
информационни технологии”
Р Е Ш И :

14.1. Връща искането на административния ръководител на Районен съд – Мездра за окомплектоване с 3 броя оферти за закупуване на програмен продукт за обработване и изчисляване на работните заплати и справка за броя на магистратите и съдебните служители в съда.
14.2. Изпраща решението по т. 14.1 на административния ръководител на Районен съд – Мездра, за сведение и изпълнение.

15.ОТНОСНО: Писмо от административния ръководител на Софийски градски съд относно публикуването в интернет сайтовете на съдилищата и в ЦУБИПСА на съдебни актове по наказателни дела.
Пленумът на Висшия съдебен съвет, с решение по протокол №3 от 1 февруари 2018 г. поиска автентично тълкуване от законодателя относно приложението на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ (нормите регламентиращи реда за публикуване на съдебни решения в интернет страниците на съдилищата). 

Комисия “Професионална квалификация и
информационни технологии”
Р Е Ш И :

15.1. Да се уведоми административният ръководител на Софийски градски съд за решението на комисията по т. 2 от настоящото заседание, както и че към настоящия момент не е постъпил отговор от законодателя по поисканото автентично тълкуване на приложението на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ.
	15.2. Изпраща решението по т. 15 на административния ръководител на Софийски градски съд, за сведение.

16.ОТНОСНО: Извлечение от Комисия „Правни въпроси“ по протокол                            № 1/15.01.2020 г., т. 9, във връзка с писмо от заместник-министъра на правосъдието относно препоръки на Съда на Европейския съюз, касаещи отправянето на преюдициални запитвания.

Комисия “Професионална квалификация и
информационни технологии”
Р Е Ш И :

16.1. Да се публикуват препоръките на Съда на Европейския съюз относно отправянето на преюдициални запитвания в раздел „Преюдициални запитвания“ на интернет страницата на ВСС.
16.2. Изпраща решението по т. 16 на административните ръководители на съдилищата, за сведение.

                                                       ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА